জানা গেছে, থাইংখালী এলাকার কতিপয় বনদস্যু ১৯৯৯ সনের সেগুন বাগানের গাছ কেটে পাচার করে আসছিল দীর্ঘদিন থেকে। বনদস্যুরা পাহাড় কেটে বিশাল আকার পুকুর খনন করে সেখানে চোরাইকৃত গাছ-গাছালি মজুদ করে। এছাড়াও সংঘবদ্ধ ভূমিদস্যুরা বনভুমির শ্রেণী পরিবর্তন করে চাষাবাদ উপযোগী জমি তৈরী পুর্বক চড়া দামে হস্তান্তর করে আসছিল। গতকাল ১১জুলাই সকাল ১০ টায় বন কর্মীরা ঘটনাস্থলে পৌছলে বাদশা মিয়ার নেতৃত্বে ১০/১২ জনের কাঠ চোর চক্র বনকর্মীদের উপর হামলা চালিয়ে মারধর করে। এতে বিট কর্মকর্তা শাহ জাহান,  বন প্রহরী মখলেছুর রহমান, বাগান মালিক মুহাম্মদ শফি আহত হয়। পরে গ্রাম বাসির সহযোগিতায় পানির নিচে লুকিয়ে রাখা ৪০টি সেগুন গাছের বল্লী উদ্ধার করে বনকর্মীরা।